

ANNESS I

**Il-kalkolu tal-kontribuzzjoni finanzjarja massima għal kull Stat Membru**

Dan l-Anness jistabbilixxi l-metodoloġija għall-kalkolu tal-kontribuzzjoni finanzjarja massima disponibbli għal kull Stat Membru taħt l-istrument ta’ appoġġ finanzjarju, kif imsemmi fl-Artikolu 9, u l-ammont massimu tal-kontribuzzjoni finanzjarja disponibbli għal kull Stat Membru taħt il-komponent tal-appoġġ finanzjarju għall-istrument ta’ appoġġ ta’ konverġenza, kif imsemmi fl-Artikolu 26.

***Għodda għat-Twettiq ta' Riformi***

Il-kontribuzzjoni finanzjarja massima ta’ Stat Membru taħt l-Għodda għat-Twettiq ta' Riformi hija definita kif ġej:

fejn:

*FS* (Appoġġ Finanzjarju) huwa l-pakkett finanzjarju disponibbli taħt l-Għodda għat-Twettiq ta' Riformi kif imsemmi fl-Artikolu 7(2)(a); u

l-koeffiċjent tal-kontribuzzjoni ta’ Stat Membru *i, αi*, huwa definit bħala:

il-popolazzjoni totali fil-pajjiż *i*,

il-popolazzjoni totali tal-Istati Membri kollha tal-UE-27.

L-applikazzjoni ta’ din il-formula twassal għal dan is-sehem u l-ammont tal-kontribuzzjoni finanzjarja massima skont l-għodda għat-twettiq ta' riformi, li jkun disponibbli għal kull Stat Membru f’kull stadju u sejħa tal-proċess ta’ allokazzjoni deskritti fl-Artikolu 10:



***Il-komponent tal-appoġġ finanzjarju taħt il-faċilità ta’ konverġenza***

Il-kontribuzzjoni finanzjarja massima taħt il-komponent tal-appoġġ finanzjarju mill-faċilità ta’ konverġenza, kif imsemmi fl-Artikolu 26, għandu jkun stabbilit mill-proporzjon tal-koeffiċjent ta’ allokazzjoni ta’ kull Stat Membru prospettiv taż-żona tal-euro skont l-għodda għat-twettiq ta' riformi għat-total tal-koeffiċjent ta’ allokazzjoni tal-Istati Membri prospettivi kollha taż-żona tal-euro skont l-għodda għat-twettiq ta' riformi, jiġifieri:

Il-kontribuzzjoni finanzjarja massima taħt il-komponent tal-appoġġ finanzjarju mill-faċilità ta’ konverġenza għall-Istat Membru *i* huwa:

fejn *CF* (il-komponent tal-appoġġ finanzjarju tal-faċilità ta’ konverġenza) huwa l-pakkett finanzjarju disponibbli taħt il-komponent tal-appoġġ finanzjarju mill-faċilità ta’ konverġenza msemmi fl-Artikolu 7(2)(c)(i);

u

dan jirriżulta fl-ishma u l-ammonti li ġejjin tal-kontribuzzjoni finanzjarja massima taħt il-komponent tal-appoġġ finanzjarju mill-faċilità ta’ konverġenza:



**Appendiċi:** **aġġustament proporzjonali tal-kontribuzzjoni finanzjarja** (l-Artikolu 10(5))

Dan l-appendiċi jistipula l-metodu biex tiġi ddeterminata l-kontribuzzjoni finanzjarja allokata lill-Istati Membri f’każ li l-ammont li jibqa’ mill-pakkett kumplessiv, li huwa disponibbli skont sejħa organizzata wara li jintemmu l-ewwel għoxrin xahar, ma jkunx biżżejjed biex ikopri l-kontribuzzjonijiet finanzjarji lill-Istati Membri li jkunu ppreżentaw proposta taħt sejħa (jew taħt l-Għodda għat-Twettiq ta' Riformi jew taħt il-komponent tal-appoġġ finanzjarju mill-faċilità ta’konverġenza).

F’dan il-każ, il-kontribuzzjoni finanzjarja allokata lil Stat Membru *i* tinħadem hekk:

fejn *FC*i hija l-allokazzjoni finanzjarja lil Stat Membru *i* determinata fuq il-bażi tal-kriterji msemmija fl-Artikolu 12(2) u hija definita bħala:

u *γ* huwa l-fattur ta’ aġġustament, definit bħala:



fejn *i* tirreferi għal Stat Membru li jkun ippreżenta proposta għas-sejħa.

Il-kontribuzzjoni finanzjarja *FC*i se tikkorrispondi għal:

* meta l-proposta ta’ riforma tal-Istat Membru taħt l-Għodda għat-Twettiq ta' Riformi tkun ġiet ivvalutata bħala li tikkonforma bis-sħiħ mal-kriterji stabbiliti fl-Artikolu 11(7) u għalhekk li tibbenefika mill-kontribuzzjoni finanzjarja massima;
* meta l-proposta ta’ riforma tal-Istat Membru taħt l-Għodda għat-Twettiq ta' Riformi tkun ġiet ivvalutata bħala li tikkonforma b’mod suffiċjenti mal-kriterji stabbiliti fl-Artikolu 11(7) u għalhekk li tibbenefika minn nofs il-kontribuzzjoni finanzjarja massima;
* meta l-proposta ta’ riforma tal-Istat Membru taħt l-komponent tal-faċilità ta' konverġenza tkun ġiet ivvalutata bħala li tikkonforma bis-sħiħ mal-kriterji stabbiliti fl-Artikoli 11(7) u 27(3) u għalhekk li tibbenefika mill-kontribuzzjoni finanzjarja massima; jew
* meta l-proposta ta’ riforma tal-Istat Membru taħt l-komponent tal-faċilità ta' konverġenza tkun ġiet ivvalutata bħala li tikkonforma b’mod suffiċjenit mal-kriterji stabbiliti fl-Artikoli 11(7) u 27(3) u għalhekk li tibbenefika mill-kontribuzzjoni finanzjarja massima.

ANNESS II

**Il-linji gwida ta’ valutazzjoni**

**1. Kamp ta' applikazzjoni**

L-għan ta’ dawn il-linji gwida ta’ valutazzjoni huwa li jservu flimkien ma’ dan ir-Regolament bħala bażi biex il-Kummissjoni tivvaluta - b’mod trasparenti u ekwu - il-proposti għal impenji ta’ riforma ppreżentati mill-Istati Membri u biex tiddetermina l-kontribuzzjoni finanzjarja f’konformità mal-għanijiet u ma’ kwalunkwe rekwiżit ieħor rilevanti stabbilit f’dan ir-Regolament, fl-implimentazzjoni tal-għodda għat-twettiq ta' riformi u tal-komponent ta’ appoġġ finanzjarju mill-faċilità ta’ konverġenza. Dawn il-linji gwida b’mod partikolari jirrappreżentaw il-bażi għall-applikazzjoni tal-kriterji ta’ valutazzjoni u tad-determinazzjoni tal-kontribuzzjoni finanzjarja msemmija, rispettivament, fl-Artikolu 11(7) u fl-Artikolu 12(2), u fl-Artikolu 28.

B’hekk il-linji gwida la huma applikabbli għall-istrument ta’ appoġġ tekniku u lanqas għall-komponent ta’ appoġġ tekniku tal-faċilità ta’ konverġenza. Għalhekk, huma ma japplikawx għall-valutazzjoni tat-talbiet għal appoġġ tekniku msemmi fl-Artikoli 19 u 31.

Il-linji gwida ta’ valutazzjoni huma mfassla biex:

(a) jagħtu aktar gwida dwar il-proċess ta’ valutazzjoni tal-proposti għal impenji ta’ riforma ppreżentati mill-Istati Membri;

(b) jipprovdu aktar dettalji dwar il-kriterji tal-valutazzjoni u jipprevedu sistema ta’ klassifikazzjoni, li trid tiġi stabbilita bil-ħsieb li tiżgura proċess ekwu u trasparenti; u

(c) jiddefinixxu ir-rabta bejn il-valutazzjoni li trid issir mill-Kummissjoni skont il-kriterji ta’ valutazzjoni u d-determinazzjoni tal-kontribuzzjoni finanzjarja li trid tiġi stipulata fid-deċiżjoni tal-Kummissjoni fir-rigward tal-impenji għar-riforma magħżulin.

Il-linji gwida huma għodda biex tiġi ffaċilitata l-valutazzjoni, mill-Kummissjoni, tal-proposti għal impenji ta’ riforma kif ippreżentati mill-Istati Membri, u biex jiġi żgurat li l-Għodda għat-Twettiq ta' Riformi u l-komponent tal-appoġġ finanzjarju tal-faċilità ta’ konverġenza jipprovdu inċentivi finanzjarji għall-implimentazzjoni ta’ riformi li huma rilevanti u b’valur miżjud għoli, filwaqt li jiżguraw trattament ugwali bejn l-Istati Membri.

**2. Proċess**

Skont l-Artikolu 11, Stat Membru li jkun jixtieq jirċievi appoġġ taħt l-Għodda għat-Twettiq ta' Riformi għandu jissottometti proposta ta’ impenji għal riforma lill-Kummissjoni. Il-proposta għandha tkun motivata u sostanzjata kif dovut, u għandu jkun fiha l-elementi kollha msemmija fl-Artikolu 11(3). Bil-għan li jitħejjew proposti ta’ kwalità għolja għal impenji ta’ riforma, il-Kummissjoni tista’ torganizza għoti ta’ konsulenza bejn il-pari sabiex tippermetti lill-Istat Membru kkonċernat jibbenefika mill-esperjenza ta’ Stati Membri oħra, qabel ma jissottometti l-proposta.

Il-proċess ta’ valutazzjoni għandu jitwettaq mill-Kummissjoni b’kooperazzjoni mill-qrib mal-Istat Membru konċernat. Il-Kummissjoni tista' tagħmel osservazzjonijiet jew titlob informazzjoni addizzjonali. L-Istat Membru konċernat għandu jipprovdi l-informazzjoni addizzjonali mitluba u jista’ jirrevedi l-proposta, jekk meħtieġ, qabel is-sottomissjoni uffiċjali tagħha. Il-Kummissjoni għandha tqis il-ġustifikazzjoni u l-elementi pprovduti mill-Istat Membru konċernat u kwalunkwe informazzjoni rilevanti oħra.

Skont l-Artikolu 12(1), il-Kummissjoni għandha twettaq valutazzjoni u tadotta deċiżjoni permezz ta’ att ta’ implimentazzjoni fi żmien erba’ xhur wara s-sottomissjoni uffiċjali tal-proposta ta’ impenji ta’ riforma mill-Istat Membru konċernat.

Għall-finijiet tal-valutazzjoni tal-proposti għal impenji ta’ riforma ppreżentati mill-Istati Membri, il-Kummissjoni tista’ tkun megħjuna minn esperti.

B’mod indipendenti mill-valutazzjoni li trid issir mill-Kummissjoni, il-Kumitat tal-Politika Ekonomika, stabbilit bid-Deċiżjoni tal-Kunsill 2000/604/KE[[1]](#footnote-2), jista’ wkoll jagħti l-opinjoni tiegħu dwar il-proposti għal impenji ta’ riforma sottomessi mill-Istati Membri.

Id-deċiżjoni tal-Kummissjoni għandha tistabbilixxi l-impenji ta’ riforma li jridu jiġu implimentati mill-Istat Membru, inkluż l-istadji importanti u l-miri. Id-deċiżjoni għandha tistabbilixxi l-perjodu għall-implimentazzjoni tal-impenji ta’ riforma, li ma għandux ikun itwal minn tliet snin wara l-adozzjoni ta’ dik id-deċiżjoni. Id-deċiżjoni għandha wkoll tistabbilixxi l-arranġamenti dettaljati u l-iskeda ta’ żmien għar-rappurtar mill-Istati Membri kkonċernati fi ħdan il-proċess tas-Semestru Ewropew, u l-indikaturi rilevanti fir-rigward tal-issodisfar tal-istadji importanti u l-miri u l-modalità biex jingħata aċċess mill-Kummissjoni għad-dejta sottostanti rilevanti. Fl-aħħar nett, skont Artikolu 12(2), id-deċiżjoni tal-Kummissjoni għandha tiddetermina l-kontribuzzjoni finanzjarja li għandha tiġi allokata lill-impenji ta’ riforma li jintgħażlu.

**3. Kriterji ta’ valutazzjoni**

F’konformità mal-Artikolu 11(7), il-Kummissjoni għandha tivvaluta n-natura u l-importanza tal-proposta għal impenji ta’ riforma u għal dak il-għan hija għandha tqis il-kriterji li ġejjin:

* + - 1. jekk l-impenji ta’ riforma:
         1. humiex mistennija li jindirizzaw b’mod effettiv l-isfidi identifikati fil-kuntest tas-Semestru Ewropew, jiġifieri:
* fir-rakkomandazzjonijiet speċifiċi għall-pajjiż u dokumenti rilevanti oħra tas-Semestru Ewropew adottati uffiċjalment mill-Kummissjoni; jew
* fejn applikabbli, fil-Proċedura ta’ Żbilanċ Makroekonomiku;
  + - * 1. tirrappreżenta pakkett komprensiv ta’ riformi;
        2. huma mistennija li jsaħħu l-prestazzjoni u r-reżiljenza tal-ekonomija tal-Istat Membru konċernat;
        3. huma mistennija, permezz tal-implimentazzjoni tagħhom, li jkollhom impatt fit-tul, fejn rilevanti billi jsaħħu l-kapaċità istituzzjonali u amministrattiva tal-Istat Membru konċernat;

u

* + - 1. jekk l-arranġamenti interni proposti mill-Istati Membri konċernati humiex mistennija li jiżguraw implimentazzjoni effettiva tal-impenji ta’ riforma matul perjodu massimu ta’ tliet snin, inklużi l-istadji importanti u l-miri, u l-indikaturi relatati.

Bħala riżultat tal-proċess ta’ valutazzjoni, il-Kummissjoni għandha tagħti l-klassifikazzjonijiet tal-proposti għal impenji ta’ riforma ppreżentati mill-Istati Membri, skont kull wieħed mill-kriterji ta’ valutazzjoni msemmija fl-Artikolu 11(7), sabiex tivvaluta n-natura u l-importanza tal-proposti taħt l-istrument ta’ appoġġ finanzjarju u bil-għan li tiġi stabbilita l-allokazzjoni finanzjarja skont l-Artikolu 12(2).

Għal raġunijiet ta’ simplifikazzjoni u effiċjenza, taħt kull kriterju, is-sistema ta’ klassifikazzjoni għandha tvarja minn A sa C, kif stabbilit f’dan li ġej:

***3.1 L-impenji ta’ riforma huma mistennija jindirizzaw b’mod effettiv l-isfidi identifikati fil-kuntest tas-Semestru Ewropew***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- il-proposta għal impenji ta’ riforma hija mmirata biex tindirizza l-isfidi identifikati fir-rakkomandazzjonijiet speċifiċi għall-pajjiż;

jew

- il-proposta għal impenji ta’ riforma hija mmirata biex tindirizza sfidi identifikati f’dokumenti rilevanti oħra tas-Semestru Ewropew adottati uffiċjalment mill-Kummissjoni;

jew

- il-proposta għal impenji ta’ riforma hija mmirata biex tindirizza sfidi identifikati fil-Proċedura ta’ Żbilanċ Makroekonokimu;

u

- ir-riformi previsti fil-proposta għal impenji ta’ riforma huma mistennija jindirizzaw b’mod effettiv l-isfidi identifikati, b’mod li, wara t-tlestija tar-riforma/i proposta/i, dawn l-isfidi jkunu mistennija jitqiesu solvuti fil-kuntest tal-proċess tas-Semestru Ewropew.

***Klassifikazzjoni***

A — Sa punt għoli u b’livell għoli ta’ effikaċja

B — Sa punt medju u b’livell medju ta’ effikaċja

C — Sa punt baxx u b’livell baxx ta’ effikaċja

***3.2 L-impenji ta’ riforma jirrappreżentaw pakkett komprensiv ta’ riformi***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- il-proposta għal impenji ta’ riforma hija mmirata biex tindirizza sett ta’ sfidi interrelatati għall-Istat Membru (kopertura);

u

- il-proposta għal impenji ta’ riforma hija mmirata lejn l-indirizzar ta’ sfidi li huma kruċjali għall-funzjonament tal-ekonomija tal-Istat Membru (rilevanza).

***Klassifikazzjoni***

A - Il-kopertura u r-rilevanza huma għoljin: l-impenji ta’ riforma jimmiraw lejn li jindirizzaw diversi sfidi li tqajmu fir-rakkomandazzjonijiet speċifiċi għall-pajjiż jew fil-Proċedura ta’ Żbilanċ Makroekonomiku;

B - Il-kopertura u r-rilevanza huma medji: l-impenji ta’ riforma huma mmirati lejn li jindirizzaw diversi sfidi li tqajmu f’dokumenti rilevanti tas-Semestru Ewropew adottati uffiċjalment mill-Kummissjoni;

C - Il-kopertura u r-rilevanza huma baxxi: ebda waħda minn dawn ta’ hawn fuq

***3.3 L-impenji ta’ riforma huma mistennija jsaħħu l-prestazzjoni u r-reżiljenza tal-ekonomija tal-Istat Membru konċernat***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- il-proposta għal impenji ta’ riforma hija mmirata lejn li ttejjeb strutturalment il-prestazzjoni tal-ekonomija tal-Istat Membru;

u

- il-proposta għal impenji ta’ riforma hija mmirata lejn li tnaqqas il-vulnerabbiltà tal-ekonomija tal-Istat Membru għax-xokkijiet;

jew

- il-proposta għal impenji ta’ riforma hija mmirata lejn li żżid il-kapaċità tal-istrutturi ekonomiċi u/jew soċjali tal-Istat Membru biex jaġġustaw għax-xokkijiet u jkunu jifilħu għalihom.

***Klassifikazzjoni***

A - Mistenni impatt kbir fuq il-prestazzjoni u r-reżiljenza

B - Mistenni impatt medju fuq il-prestazzjoni u r-reżiljenza

C - Mistenni impatt baxx fuq il-prestazzjoni u r-reżiljenza

***3.4 Implimentazzjoni tar-riformi hija mistennija li jkollha impatt fit-tul, fejn rilevanti billi ssaħħaħ il-kapaċità istituzzjonali u amministrattiva***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- l-implimentazzjoni tar-riformi proposti hija mistennija twassal għal bidla strutturali fl-amministrazzjoni jew fl-istituzzjonijiet rilevanti;

jew

- l-implimentazzjoni tar-riformi proposti hija mistennija twassal għal bidla strutturali f’politiki rilevanti;

u

- it-tisħiħ tal-kapaċità amministrattiva jista’ jiżgura impatt dejjiemi.

***Klassifikazzjoni***

A – Sa punt għoli

B – Sa punt moderat

C – Sa punt baxx

***3.5 L-arranġamenti interni proposti mill-Istati Membri konċernati humiex mistennija jiżguraw implimentazzjoni effettiva tal-impenji ta’ riforma matul perjodu massimu ta’ tliet snin, inklużi l-istadji importanti u l-miri, u l-indikaturi relatati***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- struttura fl-Istat Membru tingħata r-responsabblità għal: (i) l-implimentazzjoni tal-impenji ta’ riforma; (ii) il-monitoraġġ tal-progress lejn l-istadji importanti u l-miri; u (iii) ir-rappurtar;

u

- l-istadji importanti u l-miri proposti huma ċari u realistiċi; u l-indikaturi proposti huma rilevanti, aċċettabbli u robusti;

u

- l-arranġamenti interni kumplessivi, proposti mill-Istati Membri f’termini ta’ organizzazzjoni tal-implimentazzjoni tal-impenji ta’ riforma, huma kredibbli. Dan għandu jinkludi dispożizzjoni biex jiġi allokat biżżejjed persunal.

***Klassifikazzjoni***

A — Arranġamenti interni adegwati għall-implimentazzjoni effettiva

B — Arranġamenti interni minimi għall-implimentazzjoni effettiva

C — Arranġamenti interni mhux biżżejjed għall-implimentazzjoni effettiva

**4. Id-determinazzjoni tal-kontribuzzjoni finanzjarja skont l-għodda għat-twettiq ta' riformi**

F’konformità mal-Artikolu 12(2), il-Kummissjoni għandha tistabbilixxi l-kontribuzzjoni finanzjarja, wara li tqis in-natura u l-importanza tar-riformi proposti mill-Istat Membru konċernat, kif ivvalutati abbażi tal-kriterji stabbiliti fl-Artikolu 11(7). Għal dak il-għan, hija għandha tapplika l-kriterji li ġejjin:

* + - 1. meta l-proposta għal impenji ta’ riforma preżentata mill-Istat Membru konċernat tikkonforma bis-sħiħ mal-kriterji stabbiliti fl-Artikolu 11(7), l-impenji ta’ riforma għandhom jiġu kkunsidrat bħala “maġġuri”, u għandu jiġu allokat lill-Istat Membru konċernat l-ammont totali tal-kontribuzzjoni finanzjarja massima msemmi fl-Artikolu 9;
      2. meta l-proposta għal impenji ta’ riforma mill-Istat Membru konċernat tikkonforma b’mod sodisfaċenti mal-kriterji stabbiliti fl-Artikolu 11(7), l-impenji ta’ riforma għandhom jitqiesu bħala “sinifikanti”, u għandu jiġu allokat lill-Istat Membru konċernat nofs il-kontribuzzjoni finanzjarja massima msemmija fl-Artikolu 9.
      3. meta l-proposta għal impenji ta’ riforma mill-Istat Membru konċernat ma tikkonformax b’mod sodisfaċenti mal-kriterji stabbiliti fl-Artikolu 11(7), ma għandha tiġi allokata l-ebda kontribuzzjoni finanzjarja lill-Istat Membru konċernat.

Bħala riżultat tal-proċess ta’ valutazzjoni, u meta jitqiesu l-klassifikazzjonijiet, il-Kummissjoni għandha talloka l-kontribuzzjoni finanzjarja lill-Istati Membri bil-mod li ġej:

**Impenji ta’ riforma maġġuri (il-proposta tikkonforma kompletament mal-kriterji ta’ valutazzjoni)**

Jekk il-klassifikazzjoni finali tinkludi punteġġi ta’:

- kollox A, jew

- maġġoranza ta’ A fuq B u l-ebda C,

tiġi allokata l-kontribuzzjoni finanzjarja massima lir-riforma proposta.

**Impenji ta’ riforma sinifikanti (il-proposta tikkonforma b’mod sodisfaċenti mal-kriterji ta’ valutazzjoni)**

Jekk il-klassifikazzjoni finali tinkludi punteġġi ta’:

- maġġoranza ta’ B fuq A u l-ebda C, jew

- kollox B,

tiġi allokata nofs il-kontribuzzjoni finanzjarja massima lir-riforma proposta.

**Impenji ta’ riforma insuffiċjenti (il-proposta ma tikkonformax b’mod sodisfaċenti mal-kriterji ta’ valutazzjoni)**

Jekk il-klassifikazzjoni finali tinkludi punteġġi ta’:

- mill-inqas C waħda,

ma tiġi allokata l-ebda kontribuzzjoni finanzjarja lir-riforma proposta.

**5. Kriterju addizzjonali taħt il-faċilità ta’ konverġenza**

Skont l-Artikolu 27(3), fil-kuntest tal-faċilità ta’ konverġenza, flimkien mal-kriterji stabbiliti fl-Artikolu 11(7), fost liema, il-valutazzjoni tal-impatt mistenni fuq ir-reżiljenza għandha importanza sinifikanti għat-tħejjija għal sħubija fiż-żona tal-euro, il-Kummissjoni għandha wkoll tivvaluta r-rilevanza tal-impenji ta’ riforma proposti għat-tħejjija mill-Istat Membru konċernat għal parteċipazzjoni fiż-żona tal-euro.

***5.1 Rilevanza tal-impenji ta’ riforma għall-parteċipazzjoni fiż-żona tal-euro***

Il-Kummissjoni għandha tqis l-elementi li ġejjin għall-valutazzjoni skont dan il-kriterju:

***Kamp ta' applikazzjoni***

- il-proposta għal impenji ta’ riforma hija konformi mal-pjan direzzjonali tal-Istat Membru tat-tħejjija għall-parteċipazzjoni fiż-żona tal-euro;

u

- il-proposta għall-impenji ta’ riforma hija mistennija tikkontribwixxi għall-implimentazzjoni b’suċċess tal-pjan direzzjonali, tal-Istat Membru, tat-tħejjija għall-parteċipazzjoni fiż-żona tal-euro;

***Klassifikazzjoni***

A – Rilevanza għolja u mistennija kontribuzzjoni sostanzjali

B – Rilevanza medja u mistennija kontribuzzjoni moderata

C – Rilevanza baxxa u mistennija kontribuzzjoni limitata

***5.2 Determinazzjoni tal-kontribuzzjoni finanzjarja taħt il-faċilità ta’ konverġenza***

Taħt il-komponent tal-appoġġ finanzjarju mill-faċilità ta’ konverġenza, f’konformità mal-Artikoli 26 u 28, il-kontribuzzjoni finanzjarja għandha tiġi ddeterminata skont l-istess kriterji kif speċifikat fl-Artikolu 12(2), u għandha tirrappreżenta kontribuzzjoni addizzjonali u separata, li għandha tiġi allokata talli jsiru riformi addizzjonali li huma importanti għat-tħejjija għall-parteċipazzjoni fiż-żona tal-euro u li jitwettqu mill-Istat Membru konċernat.

Bħala riżultat tal-proċess ta’ valutazzjoni, u meta jitqiesu l-klassifikazzjonijiet, il-Kummissjoni għandha talloka l-kontribuzzjoni finanzjarja lill-Istati Membri bil-mod li ġej:

**Rilevanza għolja għall-parteċipazzjoni fiż-żona tal-euro**

Jekk il-klassifikazzjoni finali, tal-kriterji kollha, tinkludi punteġġi ta’:

- Kollox A, jew

- maġġoranza ta’ A fuq B u l-ebda C,

u

il-punteġġi taħt il-kriterju tal-prestazzjoni u r-reżiljenza taħt il-punt 3.3 u l-kriterju tar-rilevanza għall-parteċipazzjoni fiż-żona tal-euro taħt il-punt 5.1 huma t-tnejn A,

tiġi allokata l-kontribuzzjoni finanzjarja massima lir-riforma proposta.

**Rilevanza medja għall-parteċipazzjoni fiż-żona tal-euro**

Jekk il-klassifikazzjoni finali, tal-kriterji kollha, tinkludi punteġġi ta’:

- maġġoranza ta’ B fuq A u l-ebda C,

u

il-punteġġ tal-kriterju tal-prestazzjoni u r-reżiljenza taħt il-punt 3.3 ikun A u l-punteġġ tal-kriterju tar-rilevanza għall-parteċipazzjoni fiż-żona tal-euro taħt il-punt 5.1 ikun B,

tiġi allokata nofs il-kontribuzzjoni finanzjarja massima lir-riforma proposta.

**Rilevanza baxxa għall-parteċipazzjoni fiż-żona tal-euro**

Irrispettivament mal-punteġġi oħra, jekk il-kriterji tal-prestazzjoni u r-reżiljenza taħt il-punt 3.3 jkollhom punteġġ ta’ B jew C,

ma tiġi allokata l-ebda kontribuzzjoni finanzjarja lir-riforma proposta.

ANNESS III

**L-indikaturi**

Il-kisba tal-għanijiet msemmija fl-Artikoli 4 u 5 għandha titkejjel abbażi tal-indikaturi li ġejjin, maqsumin skont l-Istat Membru u skont il-qasam ta’ intervent.

L-indikaturi jintużaw skont id-dejta u l-informazzjoni disponibbli, inklużi dejta kwantitattiva u/jew kwalitattiva.

**Għodda għat-Twettiq ta' Riformi**

* **Indikaturi tal-output:**
  + - 1. l-għadd ta’ impenji ta’ riforma konklużi;
      2. kontribuzzjoni finanzjarja kumplessiva allokata għall-impenji ta’ riforma;
* **L-indikaturi tar-riżultati:** 
  + - 1. l-għadd ta’ impenji ta’ riforma li tlestew;

**Strument ta’ Appoġġ Tekniku**

* **Indikaturi tal-output:** 
  + - 1. l-għadd ta’ pjanijiet ta’ kooperazzjoni u appoġġ konklużi;
      2. l-għadd ta’ attivitajiet ta’ appoġġ tekniku mwettqa;
      3. ir-riżultati tal-attivitajiet ta’ appoġġ tekniku bħal pjanijiet ta’ azzjoni, pjanijiet direzzjonali, linji gwida, manwali, u rakkomandazzjonijiet;
* **L-indikaturi tar-riżultati:**
  + - 1. ir-riżultati tal-attivitajiet ta’ appoġġ tekniku pprovdut, bħall-adozzjoni ta’ strateġija, l-adozzjoni ta’ att/liġi ġdid/a jew il-modifika ta’ wieħed/waħda eżistenti, l-adozzjoni ta’ proċeduri u azzjonijiet (ġodda) biex tissaħħaħ l-implimentazzjoni tar-riformi;

**Il-faċilità ta' konverġenza**

* għall-komponent tal-appoġġ finanzjarju, l-istess indikaturi msemmija fil-punti a) sa c);
* għall-komponent tal-appoġġ tekniku, l-istess indikaturi msemmija fil-punti d) sa g).

**L-indikaturi tal-impatt tal-Programm**

* L-għanijiet stabbiliti fl-impenji ta’ riforma, li nkisbu, fost l-oħrajn, bis-saħħa tal-appoġġ finanzjarju rċevut taħt l-istrumenti tal-Programm;
* L-għanijiet fil-pjanijiet ta’ kooperazzjoni u appoġġ, li nkisbu, fost l-oħrajn, bis-saħħa tal-appoġġ tekniku rċevut taħt l-istrumenti tal-Programm.

L-evalwazzjoni *ex post* imsemmija fl-Artikolu 36 għandha titwettaq mill-Kummissjoni bil-għan ukoll li jiġu stabbiliti r-rabtiet bejn l-appoġġ (finanzjarju u tekniku) mill-Programm u mill-implimentazzjoni tar-riformi strutturali fl-Istati Membri konċernati bil-għan li jissaħħu l-kompetittività, il-produttività, it-tkabbir, l-impjiegi u l-koeżjoni.

1. Id-Deċiżjoni tal-Kunsill tad-29 ta’ Settembru 2000 dwar il-kompożizzjoni u l-istatuti tal-Kumitat tal-Politika Ekonomika (2000/604/KE) (ĠU L 257, 11.10.2000, p. 28-31) [↑](#footnote-ref-2)